2017. gada 19. aprīlī Rīkojums Nr. 193

Rīgā (prot. Nr. 20  12. §)

**Par apropriācijas pārdali 2017. gadā un izdevumu pārdali 2018. gadam un turpmākajiem gadiem**

1. Atbalstīt apropriācijas pārdali no Tieslietu ministrijas budžeta līdzekļiem 2017. gadā, samazinot budžeta apakšprogrammā 03.08.00 "Uzturlīdzekļu garantiju fonds" izdevumus sociālajiem pabalstiem 379 410 *euro* apmērā un attiecīgi palielinot budžeta apakšprogrammā 03.07.00 "Uzturlīdzekļu garantiju fonda administrēšana" izdevumus atlīdzībai 214 184 *euro* apmērā, izdevumus precēm un pakalpojumiem 140 537 *euro* apmērā un izdevumus pamatkapitāla veidošanai 24 689 *euro* apmērā, lai nodrošinātu Uzturlīdzekļu garantiju fonda likumā noteikto funkciju īstenošanu.

2. Tieslietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.

4. Finanšu ministrijai precizēt Tieslietu ministrijas maksimāli pieļaujamo valsts budžeta izdevumu apmēru 2018. gadam un turpmāk katru gadu, samazinot budžeta apakšprogrammā 03.08.00 "Uzturlīdzekļu garantiju fonds" izdevumus sociālajiem pabalstiem 461 265 *euro* apmērā un attiecīgi palielinot budžeta apakšprogrammā 03.07.00 "Uzturlīdzekļu garantiju fonda administrēšana" izdevumus atlīdzībai 341 702 *euro* apmērā un izdevumus precēm un pakalpojumiem 119 563 *euro* apmērā, lai nodrošinātu Uzturlīdzekļu garantiju fonda likumā noteikto funkciju īstenošanu.

Ministru prezidents Māris Kučinskis

Tieslietu ministrs Dzintars Rasnačs